## Pravilnik o uvjetima za čuvanje izrađenih pečata i žigova s grbom Republike Hrvatske

### NN 94/1995 (22.11.1995.), Pravilnik o uvjetima za čuvanje izrađenih pečata i žigova s grbom Republike Hrvatske

# MINISTARSTVO UNUTARNJIH POSLOVA

Na temelju članka 23. Zakona o pečatima i žigovima s grbom Republike
Hrvatske ("Narodne novine" br. 33/95.) ministar unutarnjih poslova
donosi

## PRAVILNIK

### O UVJETIMA ZA ČUVANJE IZRAĐENIH PEČATA I ŽIGOVA S GRBOM REPUBLIKE HRVATSKE

Članak 1.

Ovim se Pravilnikom propisuju uvjeti za čuvanje pečata i žigova s grbom
Republike Hrvatske (u daljnjem tekstu: pečati i žigovi) koje izrađuju obrtnici
i trgovačka društva ovlašteni za njihovu izradu.

Odredbe ovoga Pravilnika glede uvjeta čuvanja pečata i žigova odnose
se i na matrice za njihovu izradu.

Ovaj se Pravilnik ne odnosi na pečate i žigove nakon predaje tijelu
koje je naručilo njihovu izradu.

Članak 2.

Obrtnik i trgovačko društvo ovlašteno za izradu pečata i žigova mora
izradeni pečat i žig čuvati u metalnoj kasi, zapremnine najmanje 30 cm',
osiguranoj sigurnosnom mehaničkom ili numeričkom bravom.

Ukoliko je metalna kasa iz st.1. ovoga članka lakša od 50 kg, mora biti
pričvršćena za pod ili zid prostorije u kojoj se nalazi.

Članak 3.

Metalna kasa u pravilu mora biti smještena u prostoriji koja je odvojena
od prostorija u kojima se izraduju pečati i žigovi i primaju stranke.

Metalna kasa može biti smještena u prostoriji u kojoj se obavlja i prijem
stranaka, ukoliko je radnim stolom ili na drugi prikladan način odvojena
od prijemnog mjesta.

Članak 4.

U prostoriju ili odvojeni dio prostorije u kojem je smještena metalna
kasa nije dopušten pristup strankama i drugim neovlaštenim osobama.

Članak 5.

Tijekom radnog vremena metalna kasa može biti otvorena samo onoliko
vremena koliko je potrebno radi pohranjivanja odnosno uručivanja korisniku
izradenih pečata i žigova.

Izvan radnog vremena metalna kasa i prostorija u kojoj se ona nalazi
moraju biti zaključane.

Članak 6.

Ukoliko se prostorija u kojoj je smještena metalna kasa nalazi u razizemlju,
svi otvori u vanjskom

zidu (vrata, prozori, izlozi i sl.) moraju biti zaštićeni odgovarajućom
metalnom mrežom, debljine

alki najmanje 5 mm i maksimalnom veličinom otvora 70x70 mm.

Prostorija u kojoj je smještena metalna kasa može biti umjesto metalnom
mrežom iz stavka 1. ovoga članka, zaštićena odgovarajućim elektronskim
protuprovalnim sustavom.

Članak 7.

Korisnik pečata i žigova dužan je pri njihovom preuzimanju, prijenosu
ili prijevozu poduzeti potrebne sigurnosne mjere, uobičajene kod prijevoza
novca i dragocjenosti.

Izrađene pečate i žigove može preuzeti od obrtnika i trgovačkog društva
ovlaštenog za njihovu izradu samo ovlaštena osoba korisnika pečata i žiga.

Članak 8.

Ispunjavanje uvjeta propisanih ovim Pravilnikom utvrđuje povjerenstvo
policijske uprave, nadležne prema lokaciji poslovnog prostora u kome se
čuvaju izrađeni pečati i žigovi.

Članak 9.

Ovaj Pravilnik sutpa na snagu osmoga dana od dana objave u " Narodnim
novinama" .

Broj: 511-01-64-24182/1-95.

Zagreb,14. studenoga 1995.

Ministar

**Ivan Jarnjak**, v. r

Pravilnik, NN 94/1995-1544
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)